ತಿಮಪ್ಪನ ದರ್ಶನ ಪಡೆದ ಆಂಧ್ರ ನೂತನ ಸಿಎಂ ಚಂದ್ರಬಾಬು ನಾಯ್ಡು
ತಿರುಪತಿ, ಜೂ 13 (ಪಿಟಿಐ)ಆಂಧ್ರಪ್ರದೇಶ ಮುಖ್ಯಮಂತ್ರಿ ಎನ್‌ ಚಂದ್ರಬಾಬು ನಾಯ್ಡು ಅವರು ಇಂದು ತಿರುಮಲದಲ್ಲಿರುವ ತಿರುಪತಿ ತಿಮಪ್ಪನಿಗೆ ವಿಶೇಷ ಪೂಜೆ ಸಲ್ಲಿಸಿದರು. ಕುಟುಂಬ ಸಮೇತ ತಿರುಪತಿಗೆ ಆಗಮಿಸಿದ ನಾಯ್ಡು ಅವರು ವೆಂಕಟೇಶ್ವರನ ಸನ್ನಿದಿಯಲ್ಲಿ ಪ್ರಾರ್ಥನೆ ಸಲ್ಲಿಸಿದರು.
ನಾಯ್ಡು ಅವರ ಪುತ್ರ ಹಾಗೂ ಸಂಪುಟ ಸದಸ್ಯ ನಾರಾ ಲೋಕೇಶ್‌ ಕೂಡ ಮುಖ್ಯಮಂತ್ರಿ ಜತೆಗಿದ್ದರು. ನಾಯ್ಡು ಅವರ ಕುಟುಂಬ ವರ್ಗದವರಿಗೆ ಅಧಿಕಾರಿಗಳು ಮತ್ತು ಪುರೋಹಿತರು ಸಾಂಪ್ರದಾಯಿಕ ಸ್ವಾಗತ ನೀಡಿದರು ಮತ್ತು ತೀರ್ಥ (ಪವಿತ್ರ ನೀರು) ಮತ್ತು ಪ್ರಸಾದವನ್ನು ನೀಡಿದರು. ತಿಮಪ್ಪನ ದರ್ಶನ ಪಡೆದ ನಂತರ ಅಮರಾವತಿಗೆ ವಾಪಸ್ಸಾದ ನಾಯ್ಡು ಅವರು ಸೆಕ್ರೆಟೆರಿಯೇಟ್‌ನಲ್ಲಿ ಅಧಿಕಾರ ಸ್ವೀಕರಿಸಿದರು.
ನಂತರ, ಅವರು ಮೆಗಾ ಡಿಎಸ್ಸಿ (ಶಿಕ್ಷಕರ ನೇಮಕಾತಿ), ಭೂ ಹಕ್ಕು ಕಾಯ್ದೆಯ ಹಿಂಪಡೆಯುವಿಕೆ ಮತ್ತು ಕಲ್ಯಾಣ ಪಿಂಚಣಿಗಳನ್ನು ತಿಂಗಳಿಗೆ 4,000 ರೂ.ಗೆ ಹೆಚ್ಚಿಸುವಂತಹ ಹಲವಾರು ನಿರ್ಧಾರಗಳನ್ನು ಪ್ರಕಟಿಸುವ ಸಾಧ್ಯತೆಯಿದೆ.ಅವರು ಅನ್ನ ಕ್ಯಾಂಟೀನ್‌ಗಳು ಮತ್ತು ಕೌಶಲ್ಯ ಗಣತಿಯನ್ನು ಪುನರುಜ್ಜೀವನಗೊಳಿಸುವ ಫೈಲ್‌ಗಳನ್ನು ತೆರವುಗೊಳಿಸುವ ನಿರೀಕ್ಷೆಯಿದೆ.